**Izziņa par atzinumos sniegtajiem iebildumiem**

**Par Ministru kabineta noteikumu projektu “Grozījums Ministru kabineta 2020. gada 24. novembra noteikumos Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos””**

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | 18.02.2021.; 22.02.2021.  |
|  |  |
| Saskaņošanas dalībnieki | Finanšu ministrija, Tieslietu ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas un Tieslietu ministrijas iebildumus  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Noteikumu projekta Anotācija.**  | **Finanšu ministrijas 19.02.2021. atzinuma Nr. 4.1-37/28-60 iebildums:**Kā izriet no anotācijas, grozījumi noteikumos veikti, lai padarītu atbalstu pieejamāku, jo daļai no atbalsta mērķa grupas būtisks ieņēmumu kritums iestājās jau 2020.gada pirmajā pusgadā un faktiski to saimnieciskā darbība līdz šim brīdim nav atguvies.Tātad, tas nozīmē, ka Ekonomikas ministrija ir identificējusi problēmu, ka ir daļa nodokļu maksātāju, kuriem ir nepieciešams atbalsts par dīkstāvi, bet kuri esošā kritērija dēļ šobrīd atbalstam nevar kvalificēties. Līdz ar to nav saprotams, kādēļ šiem nodokļu maksātājiem, kuriem savas darbības turpināšanai ir nepieciešams šis īpašais atbalsts, tas būs pieejams tikai, sākot ar 2021.gada februāri, neparedzot to tiesības saņemt atbalstu arī par 2020.gada mēnešiem un 2021.gada janvāri, ja jau Ekonomikas ministrija ir konstatējusi, ka šai mērķa grupai ir bijis būtisks ieņēmumu kritums 2020.gada pirmajā pusgadā un to saimnieciskā darbība tā arī līdz šim nav atguvusies.Līdz ar to, tā kā secināms, ka pret nodokļu maksātājiem, kuri atbildīs jaunajam atbalsta kvalificēšanās kritērijam *– to ieņēmumi no saimnieciskās darbības par konkrēto atbalsta mēnesi salīdzinot ar attiecīgā 2019.gada mēneša ieņēmumiem, ir samazinājušies ne mazāk kā par 30 %* *–* tomēr ir atšķirīga attieksme un tie ir nostādīti nevienlīdzīgākā situācijā kā nodokļu maksātāji, kuri atbilst esošajam atbalsta kvalificēšanas kritērijam – *to ieņēmumi no saimnieciskās darbības par konkrēto atbalsta mēnesi, salīdzinot ar mēneša vidējiem ieņēmumiem 2020. gada augustā, septembrī un oktobrī, kuros uzņēmums faktiski darbojies, ir samazinājušies ne mazāk kā par 20 %* *–* lūdzam anotācijā ietvert izvērstāku pamatojumu šādas nevienlīdzīgas attieksmes nepieciešamībai, proti, skaidrojot, kādēļ tiem atbalsts nav piešķirams par 2020.gada mēnešiem un 2021.gada janvāri.Atgādinām, ka pavasarī, veicot izmaiņas dīkstāves pabalsta piešķiršanas nosacījumos, tika noteikts konkrēts laikposms, līdz kuram darba devējs, kas līdz šim atbalstam nekvalificējās, bija tiesīgs iesniegt iesniegumu Valsts ieņēmumu dienestā atbalsta saņemšanai. | **Ņemts vērā** | **Precizēta Noteikumu projekts un Noteikumu projekta Anotācija.** |
| 2. | **Noteikumu projekta Anotācija.**  | **Tieslietu ministrijas 19.02.2021. atzinuma Nr.** 1-9.1/160 iebildums:Projekta anotācijā norādīts, ka “spēkā esošie MK noteikumi nosaka, ka uz atbalstu var pieteikties darba devēji, pašnodarbinātas personas un patentmaksātāji, kuru ieņēmumi no saimnieciskās darbības par konkrēto atbalsta mēnesi, salīdzinot ar mēneša vidējiem ieņēmumiem 2020. gada augustā, septembrī un oktobrī, kuros uzņēmums faktiski darbojies, ir samazinājušies ne mazāk kā par 20 %. Ņemot vērā faktu, ka daļai no atbalsta mērķa grupas būtisks ieņēmumu kritums iestājās jau 2020. gada pirmajā pusgadā un faktiski to saimnieciskā darbība līdz šim brīdim nav būtiski atguvusies, ar Noteikumu projektu ir paredzēts precizēt kvalificēšanās kritērijus, tādejādi padarot atbalstu pieejamāku”, tomēr jāuzsver, ka projekts attiecībā uz 2020. gada pirmā pusgada mērķa grupu ir noteicis 30%, nevis 20% slieksni”. Projekta anotācijā nav pamatotas mērķa grupas procentu sliekšņu atšķirības. Attiecīgi nav skaidrs, vai netiek pārkāpts vienlīdzības princips vai tiesiskās paļāvības princips, ja atbalsta piešķiršana 2020. gada pirmā pusgada mērķa grupai jau noteikta konkrētos politikas plānošanas dokumentos.Ievērojot minēto, lūdzam projekta anotācijā izvērsti skaidrot mērķa grupas procentu sliekšņu atšķirības, it sevišķi pamatojot projekta regulējuma atbilstību vienlīdzības principam un, iespējams, tiesiskās paļāvības principam. | **Ņemts vērā**  | **Precizēts Noteikumu projekts unn Noteikumu projekta Anotācija.** |
| **Priekšlikumi** |
| 3. | **Noteikumu projekts**  | **Tieslietu minsitrija 23.02.2021. atzinumu priekšlikums:**Vienlaikus izsakām priekšlikumu pagarināt pieteikšanās termiņu līdz mēnesim, nevis divām nedēļām, lai tiktu viennozīmīgi nodrošināts, ka visas personas, kurām nepieciešams  var paspēt pieteikties atbalstam. | Priekšlikums ir izvērtēts, Ekonomikas minsitrijas ieskatā divas nedēļas ir pietiekams periods, lai pieteiktos atbalstam. Vienlaikus vēršam uzmanību, ka šāds termiņš tika noteikts arī 2020.gada pirmajā pusgadā, kad dīsktāves atbalsta gadījuma varēja pieteikties saimnieciskās darbības veicēji, kuri iepriekš nebija kvalificējušies.  |  |
| 4.  | **Noteikumu projekts un Noteikuma projekta anotācija**  | **Finanšu ministrijas 23.02.2021. atzinuma Nr.** **4.1-37/28-67 priekšlikums:**Ministru kabinets 2021.gada 18.februārī pieņēma noteikumus Nr.123 “Grozījumi Ministru kabineta 2020.gada 10.novembra noteikumos Nr.676 "Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai", kas skaidro, kā uzskaitāms apgrozījuma kritums, ja iepriekš ir saņemts atbalsts apgrozāmo līdzekļu plūsmas nodrošināšanai un paredz, ka atbalsta saņemšanai, nosakot apgrozījuma kritumu, saimnieciskās darbības ieņēmumos neieskaita iepriekš saņemto atbalsta maksājumu. Lai nodrošinātu vienveidīgu apgrozījuma krituma uzskaiti, iesniedzot iesniegumus atbalsta saņemšanai, līdzīgi kā Ministru kabineta 2020.gada 10.novembra noteikumos Nr.676 "Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai", lūdzam arī Ministru kabineta 2020.gada 24.novembra noteikumos Nr.709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” paredzēt, ka, nosakot apgrozījuma kritumu, neņem vērā iepriekš saņemto atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai. Ņemot vērā minēto, lūdzam papildināt noteikumu projektu ar jaunu punktu, kas paredz papildināt noteikumus ar 3.2 punktu šādā redakcijā:“3.2 Aprēķinot saimnieciskās darbības ieņēmumu kritumu, neņem vērā iepriekš saņemto atbalstu apgrozāmo līdzekļu plūsmas nodrošināšanai.”Vienlaikus lūdzam attiecīgi papildināt noteikumu projekta anotācijas I sadaļas 2.punktu ar šādu rindkopu:“Noteikumu projekts papildināts ar jaunu punktu, kas paredz skaidrot, kā uzskaitāms apgrozījuma kritums, ja ir saņemts atbalsts Covid-19 krīzes skartajiem uzņēmumiem apgrozāmo līdzekļu plūsmas nodrošināšanai (grants). Ievērojot minēto, iesniedzot iesniegumu atbalstam par dīkstāvi, apgrozījuma krituma aprēķinā neņem vērā saņemto atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai (grantu).” | **Ņemts vērā**  | **Precizēts Noteikumu projekts unn Noteikumu projekta Anotācija.** |
|  **Atbildīgā amatpersona** |  |

 Kristaps Soms

|  |
| --- |
| Ekonomikas ministrijas Uzņēmējdarbības konkurētspējas departamenta direktors |
| tālr. 67013299Kristaps.Soms@em.gov.lv |